ওয়েব ডেস্ক: নিরাপত্তার দাবিতে রিলে অনশনে কলকাতা মেডিক্যাল কলেজের সিনিয়র ও জুনিয়র ডাক্তাররা। আন্দোলনকারীদের অভিযোগ, প্রায় প্রতিদিনই তাঁদের আক্রান্ত হতে হচ্ছে। নিরাপত্তার ব্যাপারে বারবার পুলিস-প্রশাসনকে বলা হলেও কেউ কোনও নজর দিচ্ছে না বলে অভিযোগ। এর বিহিত করতেই হবে, দাবি তাঁদের। এই দাবিতে অ্যাকাডেমি বিল্ডিংয়ের সামনে রিলে অনশন শুরু হয়েছে। মূলত সম্প্রতি পশ্চিম মেদিনীপুরের ডেবরার হাসপাতালে যে ঘটনা ঘটে গিয়েছে, তার জেরেই এই প্রতিবাদের সিদ্ধান্ত। যতক্ষণ না পুলিস-প্রশাসনের তরফে নিরাপত্তা সুনিশ্চিত করা হচ্ছে, ততদিন অনশন চলবে বলে জানিয়েছেন আন্দোলনকারীরা। তবে তাতে কাজের কোনও ব্যাঘাত ঘটবে না বলে দাবি তাঁদের।